
Decembrie 1989 — o lovitură de stat militară, cu sprijinul agenturilor 
sovietice și occidentale 


De la an la an apar tot mai multe mărturii și documente care dovedesc că Revoluţia din Decembrie 1989 a fost un 
scenariu foarte bine regizat de o clică de nomenclaturiști comuniști sprijiniți de serviciile secrete ale URSS și ale 
câtorva țări frățești: Ungaria și Iugoslavia. Pe fondul de nemulțumire generală, datorită unei crize economice 
începute din anul 1980, ca experiment FMI cum și cât poate un popor să sufere pentru plata datoriei externe, 
românii au ieșit pe bună dreptate în stradă începând cu 15 decembrie 1989, la Timișoara. Dar întreaga răzmeriță 
spontană a fost extrem de bine regizată de circa 30.000 agenți sovietici, dar și de numeroși ofițeri sârbi, germani și 
maghiari, înfiltrați în România. Tot ce s-a întâmplat în România, în decembrie 1989, a avut binecuvântarea și 
sprijinul serviciilor secrete occidentale și, în special, a CIA. În august 1989 șefii filialelor KGB și CIA din Viena, 
centru mondial de spionaj, l-au avertizat pe Nicolae Ceaușescu, prin fratele său Marin, ambasador în Austria, că 
dacă nu pleacă de la putere și nu lasă conducerea țării în mâna agenturii interne pro-sovietice conduse de Ion Ilici 
Iliescu va fi lichidat. N. Ceaușescu în naivitatea sa de țăran șiret a crezut sincer că poporul roman îl iubeşte și a 
refuzat propunerea serviciilor secrete sovietice și americane. Ceea ce s-a întâmplat cunoaștem cu toţii foarte bine. 


Pe fondul unei revolte populare induse de sărăcie și lipsuri și bine instigate de “agenturile străine” o echipă 
conspirativă din eșaloanele doi și trei ale PCR au preluat puterea în 22 decembrie 1989. Pentru a se legitima Ion 
Ilici Iliescu și echipa sa aveau nevoie de sânge. Dacă până la plecarea cu elicopterul a lui N. Ceaușescu de pe sediul 
CC au murit datorită represiunii circa 306 de români, după preluarea puterii de clica kaghebistă Iliescu și Roman au 
murit în diversiunea cu teroriștii peste 800 de români, uciși cu sânge rece de o echipă politică care dorea să se 
legitimeze. Toţi ținem minte cum trăgeau “teroriștii” în Piaţa Revoluției și pe străzile Bucureștiului numai în 
balconul CC unde vorbea Ion Iliescu, Petre Roman sau Nicolae Militaru nu ţintea nimeni cu Kalașnicovul. Mai mult, 
actorul Ion Caramitru fixa tunurile armatei pe tablourile de colecție din Muzeul de Artă. În celelalte orașe mari 
asistăm la un asalt al balcoanelor puterii locale, unde lideri PCR, UTC și ASC devin peste noapte și la ordin noii lideri 
politici și vocile străzii. La fel ca în studioul 4 al TVR, deși noi credeam că intra toată lumea, de fapt se pătrundea pe 
baza unei liste prestabilite înainte de cei care păzeau intrarea în televiziune şi care făceau parte din complot. Un 
fapt similar s-a întâmplat şi la intrările din clădirile oficiale ale PCR sau puterii de stat din municipiile țării. Numai 
niște aleşi cunoscuți de dinainte aveau voie să se afișeze și să vorbească mulțimilor isterizate de o libertate pe care 
nu o înțelegeau și o confundau de cele mai multe ori cu anarhia. 


Mulţimile au acceptat, în naivitatea lor, noii lideri ai revoluţiei, care de fapt erau parte dintr-un sistem și o rețea 
nomenclaturistă și securistică foarte bine pusă la punct. “Întâmplător” și ciudat în același timp aproape toți liderii 
revoluționari din zilele de decembrie 1989 au fost deconspirați după 2000 de CNSAS ca foști colaboratori ai 
securității comuniste. Cum se poate ca la o revoluţie aproape toți liderii să fi fost activiștii PCR, UTC, ASC şi membrii 
sau informatori ai fostei Securități comuniste? E o dilemă din care cu greu poți ieși ca să afli adevărul, mai mult 
tăcerea revoluționarilor de profesie a fost cumpărată prin legi speciale: îndemnizații lunare, scutiri de taxe și 
impozite, spații comerciale și terenuri imobiliare. Și acum mă întreb ce căuta Mihai Răzvan Ungureanu, liderul ASC 
lași şi membru în CC al UTC în zilele de 20, 21 şi 22 decembrie 1989 la Cluj-Napoca? Pe zi ce trece revoluţia din 
1989 se dezvăluie ca un puzzle uriaș, în care rolurile principale l-au jucat eșaloanele doi și trei ale partidului 
comunist și UTC/ASC, împreună cu o parte a securității comuniste, care aștepta și pregătea din timp momentul 
schimbării gărzii de la conducerea țării, conform intereselor geostrategice ale marilor puteri. Morţii nevinovaţi au 
fost doar carne de tun și un prilej macabru de legitimare, de către clica politică conspiraționistă în frunte cu Ion Ilici 
Iliescu, a acestui scenariu foarte bine regizat al revoluției din decembrie 1989, care de fapt are toate trăsăturile 
istorice a unei lovituri de stat. La începutul lunii decembrie 1989 actorul Ion Caramitru a venit la Cluj-Napoca unde 
s-a întâlnit la Casa Universitarilor cu actori și profesori clujeni la un spectacol eminescian (100 de ani de la trecerea 
la eternitate a Poetului Naţional) iar, apoi, într-un cadru restrâns le-a tramsmis unor participanţi să se pregătească 
de evenimente noi care vor duce la căderea Ceaușeştilor. În aer plutea schimbarea regimului, cu acordul Securității 
române, care prin lulian Vlad încă din vara lui 1989 și-a luat mâna de pe Ceaușescu. 


În pregătirea revoltei din Decembrie 1989, URSS și KGB au avut doar rolul de "instrumentum”, dar comanda era 

efectiv la Washington și Berlin, adiacentă la Paris și Londra, cu înțelegerea condescendentă a Moscovei comuniste. 
"Urmare a Revoluţiei din 1989 România a ieșit din Tratatul de la Varșovia și a aderat la NATO. Pentru ce ar fi 

intervenit rușii, cu o asemenea enormă desfășurare de forțe (25000 de KGB-iști ocupați timp de un an în România e N 


un efort serios pentru un stat aflat în pragul colapsului, cum era URSS în 1989-1990) ca să obțină ieșirea României 
din sfera lor de influență? se întreba retoric în presă acum câţiva ani, jurnalistul Marius Mihoc. Dacă s-ar deschide 
arhivele DIE am fi uimiți că pe teritroiul României au acționat pentru schimbarea regimului ceuașist, în primul 
rând, CIA, cu acceptul KGB, având în subordine Serviciul Secret German BND, care a acţionat tot cu acordul 
Moscovei în organizarea manifestărilor de la Leipzig din octombrie 1989, ce a dus la căderea DDR, stat efectiv 
cumpărat cu 100 de miliarde de mărci de către RFG, bani încasați de regimul Gorbaciov. Alte servicii interesate de 
situația din România a fost cel francez și britanic, dar pe acțiuni secundare față de interesele CIA sau BND. Căderea 
lui Ceaușescu trebuie să o înțelegem într-un acord cadru larg și transnațional, în care Washington și Berlinul și-au 
impus interesele față de un URSS aflat în criză economică și de sistem și într-un colaps inter-etnic, care a dus la 
desființarea acestui stat comunist, inventat de occidentali, care nu avea o osatură social-politică rusească, ci una 
internaţionalistă, globalistă. După Decembrie 1989, România nu a devenit republică sovietică sau satelit al 
Moscovei comuniste, ci un stat în tranziție spre integrarea în structurile politice, militare și economice euro- 
atlantice, deci occidentale. Teoria istoriografică a ”mânei prea lungi” a Moscovei și a agenţilor KGB care luptau până 
la sacrificiu suprem (de ce?) pentru înlăturarea lui Nicolae Ceaușescu nu are o bază fundamentată științific şi nici 
documentară solidă, precum și nici o logică istorică, România devenind stat UE și membră NATO, nu republică 
sovietică. În acei ani, Moscova era controlată de filiera internaţionalistă, cu conexiuni și comandă în centre care nu 
aveau legătură cu interesele reale ale Rusiei în acel moment. Concluzia firească este că serviciile secrete sovietice şi 
conducerea politică a Moscovei de atunci a executat cu elan un plan pus la punct, comandat și la înțelegere cu 
Washington-ul lui Bush și Berlinul lui Kohl, în care au pescuit în ape tulburi conform intereselor cauzale de 
moment: serviciile iugoslave, franceze, maghiare și britanice. Oamenii au iești de bună credinţă în stradă fiind din 
păcate un ”decor” necesar pentru puciştii "gorbaciovişti”, sprijiniți de cadrele militare controlate de sovietici. În 
decembrie 1989 am asistat la o lovitură de stat militară clasică, pusă la cale de agenturile sovietice și occidentale 
pentru schimbarea regimului ceușist și reintroducerea țării noastre în circuitul politic de control global. Singura 
instituţie care a rămas alături de dictatorul Ceaușescu a fost Miliția, care nu avea informaţiile necesare din interior 
că soarta regimului fusese pecetluită de marile puteri. Pentru opoziţia la lovitura de stat, capii Miliției au plătit cu 
viața. Generalii Constantin Nuță și Velicu Mihalea au fost urcați de complotiști într-un elicopter și legați de banchete 
pe 23 decembrie 1989. Destinația aparatului? Sibiu. Mai precis o unitate militară. Zborul, însă, a fost curmat lângă 
Alba Iulia, cu epava aeronavei găsită pe un deal, în urma unei rafale de gloanţe iscată dintr-o unitate militară. La fața 
locului, carbonizate, au fost găsite cinci cadavre. Puterea în România a fost preluată pe 22 decembrie 1989, la ora 
prânzului, de armata condusă de generalul Victor Stănculescu, care a predat-o după ora 16,00 clicii de complotiști 
și agenți sovietici conduse de Ion Ilici Iliescu, cu acceptul Moscovei, Washingtonului și Berlinului. Era ora când 
soarta şi asasinarea lui Ceaușescu era deja decisă. Românii se bucurau sincer, dar nu știau ce urmează. Dacă s-ar 
deschide arhivele DIE am afla adevărul, care eliberează! 

Q Mircea Dinescu: ‘Dacă Ceaușescu trăia, la anul ieşea președinte cu 90%. Cum îmi explic?” 

S-a inaugurat sediul regional AUR la Cluj-Napoca 8 (https://www.napocanews.ro/2023/12/s-a-inaugurat- 
sediul-regional-aur-la-cluj-napoca.html) 

Limba română, siluită chiar de autoritățile care ar trebui s-o protejeze: Două din trei târguri de Crăciun organizate de 
Primăriile din București sunt denumite exclusiv în engleză (https://r3media.ro/limba-romana-siluita-chiar-de- 
autoritatile-care-ar-trebui-s-o-protejeze-doua-din-trei-targuri-de-craciun-organizate-de-primariile-din-bucuresti-sunt- 
denumite-exclusiv-in-engleza/) 


Târgurile de Crăciun organizate de primăriile de sector din București poartă, cu o singură, excepţie, 
doar denumiri în limba engleză.... 


Read more » (https://r3media.ro/limba-romana-siluita-chiar-de-autoritatile-care-ar-trebui-s-o-protejeze-doua-din-trei- 
targuri-de-craciun-organizate-de-primariile-din-bucuresti-sunt-denumite-exclusiv-in-engleza /) 

Comunism pe pâine: O HG a Guvernului Ciolacu prevede interdicţia de a folosi mașina personală mai mult de 6.500 de 
km /an. Până în 2050, 98% dintre mașinile pe benzină și motorină trebuie să fie ELIMINATE 
(https://r3media.ro/comunism-hg-ciolacu-masina-cota-6500-km-2050-benzina-motorina-interzise/) 


În timp ce românii îl sărbătoreau pe Moș Nicolae, guvernul Marcel Ciolacu adopta, prin Hotărâre de 
Guvern, „Strategia pe termen... 


Read more » (https://r3media.ro/comunism-hg-ciolacu-masina-cota-6500-km-2050-benzina-motorina-interzise /) 

AUDIO | Celebrul compozitor maghiar Bela Bartok a documentat, din 1909, că linia melodică de la „Noi suntem români” 
este ROMÂNEASCĂ (https://r3media.ro/audio-bela-bartok-noi-suntem-romani-romaneasca-lese/) 


Linia melodică a cântecului patriotic „Noi suntem români” este românească, fiind descoperită de 
celebrul compozitor maghiar Bela Bartok, în 1909,... 
Read more » (https://r3media.ro/audio-bela-bartok-noi-suntem-romani-romaneasca-lese/) 

